- ԵՊՀ-ում սովորել եմ այնպես, ինչպես բոլոր ուսանողները, այսինքն՝ հատուկ պայմաններ չեն ստեղծվել, որոնք կբխեին իմ հատուկ կարիքներից: Իսկ եղած խնդիրներն ինքնուրույն եմ լուծել՝ առանց համալսարանից որևէ լրացուցիչ օժանդակություն ակնկալելու: Սակայն մյուս կողմից՝ կարող եմ ասել, որ դասախոսական կազմը և համալսարանի ղեկավարությունը ըմբռնումով էր մոտենում իմ դժվարություններին: Օրինակ՝ թույլատրել էին, որ գրավոր քննությունների փոխարեն բանավոր միջանկյալ քննությունները հանձնեմ և այլն: Իսկ իմ պահանջների բացակայությունն էլ պայմանավորված էր այն հանգամանքով, որ չէի ցանկանում, կոպիտ ասած՝ ծախսի տակ գցել համալսարանին՝ լրացուցիչ պայմաններ պահանջելով, քանի դեռ ինքնուրույն կարողանում էի հաղթահարել դժվարությունները: